2. ลักษณะการประกอบธุรกิจ

2.  

1. ประวัติความเป็นมาและการเปลี่ยนแปลงและพัฒนาการที่สำคัญ

บริษัทฯ เป็นผู้นำด้านการผลิต BOPP Film รายแรกในประเทศไทย และ Polyester Film
รายแรกใน เอเชี่ยนคันทรี่ ปัจจุบันบริษัทฯ มีกำลังการผลิต BOPP Film 100,000 ตัน/ปี
Polyester Film 3,500 ตัน/ปี และ CPP Film 3,500 ตัน/ปี
และเครื่องเคลือบอลูมิเนียมซึ่งมีกำลังการผลิต 7,000 ตัน/ปี นับเป็นผู้ผลิต Thin Film
รายใหญ่ของโลก โดยที่บริษัทฯ สามารถผลิตเต็มกำลังการผลิตได้ตลอดมา
แม้ในภาวะวิกฤตเศรษฐกิจที่ผ่านมา เนื่องจากนโยบายการตลาดที่กระจายความเสี่ยงไปทั่วโลก
ทำให้บริษัทฯ สามารถส่งสินค้าจากตลาดที่มีปัญหาไปยังตลาดที่ไม่มีปัญหาอื่นๆ เป็นต้น

บริษัทฯ มียอดขายประมาณ 5,000 ล้านบาทในปี 2548 และ 2549
ที่ผ่านมาโดยมียอดขายเพิ่มขึ้นประมาณ 30%
ในตลาดใหม่ทั่วโลกจากความสำเร็จในการขยายตลาดส่งออกไปทั่วโลกมากกว่า 50 ประเทศ
เพื่อทดแทนตลาดส่งออกหลักในอดีต เช่น สาธารณรัฐประชาชนจีน
ซึ่งจะทำให้ความเสี่ยงด้านการตลาดลดลงในอนาคตและบริษัท
ไม่มีความจำเป็นต้องพึ่งตลาดส่งออกในสาธารณรัฐประชาชนจีน อีกต่อไปเช่นในอดีต
ปัจจุบันไม่มีตลาดส่งออกใดที่มีสัดส่วนการตลาดมากกว่า 15 % ของยอดส่งออกทั้งหมด
ซึ่งเป็นการกระจายความเสี่ยงจากปัญหาของตลาดใดตลาดหนึ่งในอนาคต

1.  ภาพรวมการประกอบธุรกิจของ บริษัทฯ บริษัทฯ ย่อย และบริษัทร่วม

ในปี 2543 เนื่องจากบริษัทฯ มีกำลังการผลิต BOPP Film
ไม่เพียงพอกับความต้องการของลูกค้าทั้งภายในประเทศและต่างประเทศทั่วโลก ตั้งแต่ปี 2543
เป็นต้นมา บริษัทฯ จึงได้ตัดสินใจเพิ่มทุนอีกประมาณ 196ล้านบาท (เพิ่มทุนจดทะเบียน 1,960
ล้านบาท) ในเดือนธันวาคม 2544 และพิจารณาจะเพิ่มทุนอีก 1,500 ล้านบาท (เพิ่มทุนจดทะเบียน
5,000 ล้านบาท) โดยได้ขออนุมัติในที่ประชุมสามัญผู้ถือหุ้น ครั้งที่ 1/2545
เพื่อนำมาเป็นเงินทุนหมุนเวียนบางส่วนและเตรียมการสำหรับการขยายกำลังการผลิต BOPP Film
อีกประมาณ 12,000 ตันต่อปี และ 30,000 ตันต่อปี ในปี 2546 และ 2547 ตามลำดับ

บริษัท ไทยคอปเปอร์ อินดัสตรี่ จำกัด (มหาชน)

สำหรับการลงทุนในบริษัท ไทยคอปเปอร์ อินดัสตรี่ จำกัด (มหาชน) (ไทยคอปเปอร์)
นั้นปัจจุบันบริษัทฯได้ลงทุนในบริษัท ไทยคอปเปอร์ อินดัสตรี่ จำกัด (มหาชน) จำนวน 160 ล้านหุ้น
มูลค่าที่ตราไว้หุ้นละ 10 บาท รวมเป็นเงินทั้งสิ้น 1,600 ล้านบาท
ตามรายละเอียดสารสนเทศซึ่งบริษัทได้จัดส่งให้กับตลาดหลักทรัพย์และผู้ถือหุ้นแล้วนั้น

ปัจจุบันบริษัท ไทยคอปเปอร์ อินดัสตรี่ จำกัด (มหาชน) ได้ดำเนินการเชิงพาณิชย์แล้ว ตั้งแต่เดือน
กันยายน 2547 เป็นต้นมา แต่ยังมีปัญหาด้านการผลิตไม่ต่อเนื่อง

จากวัฏจักรขาขึ้นของอุตสาหกรรมทองแดงทำให้ราคาทองแดงบริสุทธิ์ เพิ่มขึ้นมากกว่า 6,500
เหรียญต่อตันในปัจจุบัน แต่รายได้หลักของบริษัท ไทยคอปเปอร์ อินดัสตรี่ จำกัด (มหาชน)
จะเป็นค่าถลุง Treatment Charge และ Refining Charge (T/C และ R/C) Product
Premium และ Local Premium รวมทั้งผลิตภัณฑ์พลอยได้เช่น Slime กรดกำมะถันและ Slag
เป็นต้น คาดว่าไทยคอปเปอร์ จะเริ่มมีกำไรในไตรมาสที่ 3 ของปี 2550 นี้ขณะนี้ไทย คอปเปอร์
อยู่ในระหว่างการเตรียมเข้าจดทะเบียนในตลาดหลักทรัพย์สิงคโปร์ คาดว่าจะสามารถขายหุ้น IPO
และเข้าจดทะเบียนในตลาดหลักทรัพย์สิงค์โปร์ ซึ่งจะทำให้บริษัทมี Capital Gain
นอกเหนือจากเงินปันผลที่ได้รับจากผลประกอบการของ ไทยคอปเปอร์

บริษัท ริเวอร์ไซด์ทาวเวอร์ จำกัด

บริษัท ริเวอร์ไซด์ทาวเวอร์ จำกัด (บริษัท ไทยฟิล์มอินดัสตรี่ จำกัด (มหาชน) ถือหุ้นอยู่ ร้อยละ
99.99999) เป็นโครงการคอนโดมิเนียม 32 ชั้น ริมแม่น้ำเจ้าพระยา ถนนพระราม 3
ซึ่งโครงการนี้ได้ดำเนินการก่อสร้างเสร็จสมบูรณ์ ได้จดทะเบียนนิติบุคคลอาคารชุดเรียบร้อยแล้ว
โดยเริ่มทยอยโอนได้ตั้งแต่เดือนกันยายน 2541 เป็นต้นมา และมีเป้าหมายที่จะปิดโครงการนี้
โอนเสร็จภายในปี 2555 โดยมียูนิตที่จะขายอยู่ประมาณ 50 ยูนิตในมูลค่าประมาณ 800 ล้านบาท
ซึ่งจะช่วยเสริมสภาพคล่องให้กับบริษัทฯ
เพราะบริษัทจะมีเงินทุนหมุนเวียนเพิ่มขึ้นโดยไม่ต้องกู้จากสถาบันการเงินเพิ่มเติมอีก
เพราะอาคารชุดดังกล่าวปลอดจำนองโดยบริษัท ฯ ได้ชำระหนี้เงินกู้ครบแล้วตั้งแต่ปี 2547
เป็นต้นมา นอกจากนี้บริษัทฯ ได้สำรองการด้อยค่าของอาคารชุดดังกล่าวในปี 2549 อีกจำนวน
328.3 ล้านบาท เหลือต้นทุนในบัญชีของบริษัทฯ เพียง 440.70 ล้านบาท ซึ่งจะทำให้

บริษัทฯ ได้กำไรเพิ่มขึ้นเมื่อขายและปิดโครงการถือเป็นหลักการบัญชีอนุรักษ์นิยม (Conservative
accounting) ซึ่งบริษัทยึดถือปฏิบัติตลอดมา

โครงสร้างการถือหุ้นในกลุ่มบริษัทฯ

บริษัท สัดส่วนการถือหุ้น (ร้อยละ)

บริษัท ริเวอร์ไซด์ทาวเวอร์ จำกัด 99.993 มีกรรมการร่วมกัน

บริษัท ไทยคอปเปอร์ อินดัสตรี่ จำกัด (มหาชน) 18.96 มีกรรมการร่วมกัน

บริษัท เลควูดเรียลเอสเตท จำกัด 10.00 มีกรรมการร่วมกัน

บริษัท เลควูดคันทรีคลับ จำกัด 5.00 มีกรรมการร่วมกัน

บริษัทไทยน็อกซ์ สเตนเลส จำกัด (มหาชน) - มีกรรมการร่วมกัน

บริษัท พี เอ็ม กรุ๊ป จำกัด - มีกรรมการร่วมกัน

รายชื่อผู้ถือหุ้นของบริษัทไทยฟิล์มอินดัสตรี่ จำกัด (มหาชน)

+------------------------------------+-----------------+--------------+
| รายชื่อผู้ถือหุ้น                         | วันปิดสมุดทะเบียน   |              |
|                                    | 26 มกราคม 2550  |              |
+------------------------------------+-----------------+--------------+
|                                    | จำนวนหุ้นที่ถือ      | %            |
+------------------------------------+-----------------+--------------+
| 1.  กลุ่มนายประยุทธ มหากิจศิริ           | 496,824,050     | 69.98        |
|                                    |                 |              |
| 2.  ธนาคาร กรุงเทพ จำกัด (มหาชน)     | 34,794,148      | 4.90         |
|                                    |                 |              |
| 3.  นายไพศาล แซ่ล่อ                  | 9,529,663       | 1.34         |
|                                    |                 |              |
| 4.  นายสุธี ลิ่มอติบูลย์                  | 8,170,246       | 1.15         |
|                                    |                 |              |
| 5.  นายบพิธ ภัทรรังรอง                | 6,000,000       | 0.85         |
|                                    |                 |              |
| 6.  นายโรจน์ ลิ้มสวัสดิ์                 | 6,042,300       | 0.85         |
|                                    |                 |              |
| 7.  นายสุชาติ หวังสว่างกุล              | 3,443,267       | 0.48         |
|                                    |                 |              |
| 8.  บริษัท ไทยเอ็นวีดีอาร์ จำกัด          | 2,671,493       | 0.38         |
|                                    |                 |              |
| 9.  นายชัยยศ เขมัษเฐียร               | 2,530,648       | 0.36         |
|                                    |                 |              |
| 10. นายเกษม อาคเนย์สุวรรณ            | 2,525,700       | 0.36         |
+------------------------------------+-----------------+--------------+

หมายเหตุ ผู้ถือหุ้นกลุ่มนายประยุทธ มหากิจศิริ ประกอบด้วย นายประยุทธ มหากิจศิริ, นางสุวิมล
มหากิจศิริ

นางสาวอุษณีย์ มหากิจศิริ, นายเฉลิมชัย มหากิจศิริ, นางสาวอุษณา มหากิจศิริ, นายประสาธน์
มหากิจศิริ

นายยงเกียรติ มหากิจศิริ, บริษัท พีเอ็ม กรุ๊ป จำกัด และบริษัท อีลิท ฟูด จำกัด

“ ผู้ลงทุนสามารถดูข้อมูลผู้ถือหุ้นที่เป็นปัจจุบันได้จาก Website www.thaifilmind.com
ของบริษัทฯ ก่อนการประชุมสามัญผู้ถือหุ้นประจำปี”

3. โครงสร้างรายได้ที่เกิดจากขายผลิตภัณฑ์

  ----------------- ---------- -------- ---------- -------- ---------- --------
                    ปี2549               ปี2548               ปี2547      

                    (ล้านบาท)   %        (ล้านบาท)   %        (ล้านบาท)   %

  ในประเทศ :                                                           

  ฟิล์ม บี.โอ.พี.พี      1,133.75   23.76    1,127.61   23.22    923.38     24.95

  ฟิล์ม โพลีเอสเตอร์    73.31      1.53     85.71      1.76     67.97      1.84

  ฟิล์ม ซี.พี.พี         11.11      0.23     10.86      0.22     4.81       .13

  ฟิล์ม เคลือบอลูมิเนียม  48.71      1.02     91.80      1.89     132.27     3.57

  รวมในประเทศ       1,266.88   26.54    1,315.98   27.09    1,128.43   30.49

  ต่างประเทศ :                                                          

  ฟิล์ม บี.โอ.พี.พี      3,211.50   67.29    3,256.07   67.03    2,245.62   60.68

  ฟิล์ม โพลีเอสเตอร์    54.20      1.14     55.35      1.14     150.15     4.06

  ฟิล์ม ซี.พี.พี         43.82      0.92     33.41      0.69     56.74      1.53

  ฟิล์ม เคลือบอลูมิเนียม  196.28     4.11     196.98     4.05     119.74     3.24

  รวมต่างประเทศ      3,505.80   73.46    3,541.81   72.91    2,572.25   69.51

  รวมทั้งหมด          4,772.68   100.00   4,857.79   100.00   3,700.68   100.00
  ----------------- ---------- -------- ---------- -------- ---------- --------

4. เป้าหมายการดำเนินธุรกิจ (Goal)

จากผลการศึกษาของที่ปรึกษาการเงินของบริษัทฯ ได้ยืนยันถึงศักยภาพของบริษัทฯ
ในการดำเนินธุรกิจหลักคือการเป็นผู้ผลิต และจำหน่าย Film ชนิดต่างๆ โดยเฉพาะ BOPP Film
และให้ความเห็นว่าบริษัทฯ ควรจะให้ความสำคัญและเน้นการทำธุรกิจหลัก (Core business)
เมื่อเดือน ธันวาคม 2544 และได้ทำการเพิ่มทุนอีก ประมาณ 196 ล้านบาท
(ทุนจดทะเบียนเพิ่มขึ้นประมาณ 1,960 ล้านบาท) เพื่อใช้เตรียมการสำหรับขยายกำลังการผลิต
BOPP Film คณะกรรมการบริษัทฯ ได้เสนอที่ประชุมสามัญผู้ถือหุ้นประจำปี 2545 ครั้งที่ 1/2545
เพื่อเพิ่มทุนอีก 1,500 ล้านบาท (เพิ่มทุนจดทะเบียนอีก 5,000 ล้านบาท)
โดยจะนำทุนที่เพิ่มมาเสริมสภาพคล่อง ขยายกำลังการผลิต BOPP Film อีก 12,000 ตันต่อปี และ
30,000 ตันต่อปีในปี 2546 และ 2547 ตามลำดับ

ในช่วงปี 2547 – 2549 เป็นช่วงวัฏจักรขาลงของ BOPP FILM
เนื่องจากมีกำลังการผลิตใหม่เกิดขึ้นในสาธารณรัฐ ประชาชนจีนถึง 1,000,000 ตันต่อปี
และในภูมิภาคอื่น ๆ อีก 400,000
ตันต่อปีทำให้ระดับราคาลดต่ำลงจนผู้ผลิตส่วนใหญ่ประสบภาวะขาดทุนและผู้ผลิตใหม่ในสาธารณรัฐประชาชนจีนหรือผู้ผลิตที่มีต้นทุนการผลิตสูงในแถบประเทศสหรัฐอเมริกา
ญี่ปุ่นและประชาคมยุโรปต้องปิดตัวลงประมาณ 400,000 ตันจนถึงปัจจุบันนี้
ทำให้อุปสงค์และอุปทานเริ่มสมดุลย์ที่ระดับ 5,500,000 ตันต่อปี ตั้งแต่ต้นปี 2550
และคาดว่าวัฏจักรขาขึ้นของ BOPP Film จะเริ่มในไตรมาสที่ 3 ของปี 2550
เป็นต้นไปทำให้บริษัทฯ สามารถขยายตลาดส่งออกได้อีก ไม่ต่ำกว่า 15 % ในปี 2550 เป็นต้นไป
ทำให้บริษัทยังคงสัดส่วนการส่งออกประมาณ 5 -6 %
ของปริมาณการส่งออกของตลาดโลกและยังคงเป็นผู้นำของตลาดภายในประเทศ
โดยมีส่วนแบ่งตลาดประมาณ 55%
โดยบริษัทเน้นกลุ่มลูกค้าภายในประเทศขนาดใหญ่และขนาดกลางเป็นหลัก
เนื่องจากลูกค้ากลุ่มดังกล่าวคำนึงถึงคุณภาพสินค้าควบคู่กับระดับราคาและส่วนใหญ่มีฐานะการเงินที่มั่นคงกว่าลูกค้าขนาดเล็ก
จากวัฏจักรขาขึ้นดังกล่าวข้างต้น ยอดขายภายในประเทศน่าจะเพิ่มขึ้นประมาณ

10 % ต่อปีตั้งแต่ปี 2550 เป็นต้นไป

บริษัทมีนโยบายเน้นการเพิ่มสัดส่วนของ Specialty Film ซึ่งมี Margin สูงกว่า Commodity
Film ทำให้บริษัทสามารถรักษาสัดส่วนของ Specialty Filmที่ 30 %
ของยอดส่งออกทั้งหมดซึ่งคาดว่าจะเพิ่มขึ้น 20 % ในปี 2550 นี้

นอกจากนี้บริษัทได้ลดความเสี่ยงจากอัตราแลกเปลี่ยนโดยแปลงหนี้เงินกู้ที่อยู่ในรูปเงินเหรียญสหรัฐอเมริกาเป็นเงินกู้ระยะยาวในสกุลเงินบาทแล้วทั้งสิ้น

ปัจจุบันบริษัท ใช้ Natural Hedging สำหรับหนี้เงินทุนหมุนเวียน L/C, T/R
กับรายได้จากการส่งออกในรูปเงินเหรียญสหรัฐ โดยเก็บรายได้จากการส่งออกไว้ในบัญชี FCD
เพื่อชำระ L/C , T/R ทำให้ไม่มีความผันผวนจากอัตราแลกเปลี่ยน